Γκαρσονιέρα για δέκα

Το Γκαρσονιέρα για δέκα (ή Γκαρσονιέρα για 10!) είναι μία ελληνική κινηματογραφική σεξοκωμωδία παραγωγής Γκρέκα Φιλμ, του 1981, σε σκηνοθεσία Ντίμη Δαδήρα και σε σενάριο του Λάκη Μιχαηλίδη.

Η ταινία αυτή ήταν από τις λίγες, στις οποίες ο Χρόνης Εξαρχάκος είχε πρωταγωνιστικό ρόλο.In2Life.gr, 28 χρόνια χωρίς τον Χρόνη Εξαρχάκο, Γκαρσονιέρα για Δέκα - Ανακτήθηκε 02.10.2014 Έχει χαρακτηριστεί ταινία που προσπαθεί να ισορροπήσει ανάμεσα στον παλιό ελληνικό κινηματογράφο και την αισθητική της δεκαετίας του 1980.Αθηνόραμα, Γκαρσονιέρα για Δέκα

Πλοκή
Ο Χρόνης είναι ένας φιλότιμος λογιστής που δουλεύει στο εργοστάσιο των Σουλτάνογλου-Μουράτογλου. Παρά την πολλή εργατικότητά του, δεν του δίνουν αύξηση, την οποία την έχει ανάγκη τόσο για να καλύψει ένα χρέος του γαμπρού του, του Γιάγκου, όσο και για να παντρευτεί την αγαπημένη του, τη Σοφία.

Τα αφεντικά του είναι ο Απόστολος Σουλτάνγλου και ο Πέτρος Μουράτογλου. Ο Πέτρος δεν έχει πολλές σχέσεις με το εργοστάσιο και όπως αναφέρεται στην ταινία προτιμά να κάνει διάφορα σπορ και να διασκεδάζει. Από την άλλη, ο Απόστολος, είναι τσιγκούνης και άπιστος στη γυναίκα του, την Ντόρα. Άντι να δώσει, λοιπόν, αύξηση στον Χρόνη, του δίνει διάφορες συμβουλές, σχετικά με την οικονομία. Ωστόσο, ο Απόστολος έχει κρυφή σχέση με μια τραγουδίστρια του «ελαφρού» τραγουδιού, την Αντζέλα Τσιμπλίδου. Η Ντόρα, που γνωρίζει για τις απιστίες του Απόστολου, πείθεται από μια φίλη της να αρχίσει κι αυτή τις απιστίες. Και αρχίζει το φλερτάρισμα, με τον Πέτρο, ο οποίος είχε δείξει ένα ενδιαφέρον για αυτή. Κατόπιν, η Ντόρα και ο Απόστολος, για να φιλοξενήσουν τους ερωμένους τους, απευθύνονται στον Σταμάτη Σταμάτη, έναν συνάδελφο του Χρόνη, για να τους βρει ένα απόμερο σπίτι, πληρώνοντας αδρά.

Όλες οι απόπειρες του Χρόνη για να μαζέψει χρήματα δεν καρποφόρησαν. Ούτε αύξηση πήρε, ούτε δάνειο από το κράτος πήρε, καθότι σεισμοπαθής. Η λύση που του προτείνουν είναι να πουλήσει το σπίτι, εκείνος όμως αρνείται πεισματικά, γιατί εκεί μεγάλωσε. Οι δυσκολίες του Χρόνη γίνονται γνωστές στον Σταμάτη Σταμάτη. Και πάει στον Χρόνη και του ζητάει τα κλειδιά του σπιτιού του, δήθεν τάχα, για κάτι φίλους του που θέλουν να κρύψουν σε ένα σπίτι τα λογιστικά τους βιβλία. Ο Χρόνης με τα πολλά πείθεται, καθότι οι "φίλοι" του Σταμάτη Σταμάτη πληρώνουν καλά για ένα τέτοιο σπίτι.

Από εκεί και πέρα αρχίζει το μπέρδεμα, καθώς ο Σταμάτης Σταμάτης ξεγελάει την Ντόρα και τον Απόστολο και τους δίνει από ένα κλειδί στον καθένα για το σπίτι του Χρόνη, που προφανώς δε γνωρίζουν ότι είναι δικό του. Παράλληλα ο αδελφός της ερωμένης του Απόστολου, μπαίνει κρυφά στο σπίτι και κρύβει παράνομες ταινίες, πορνογραφικού υλικού, χωρίς να το ξέρει η Αντζέλα. Από εκεί και πέρα ο Χρόνης κρύβεται από τον Απόστολο για να μη χάσει το ψωμί, όταν θα έβλεπε ότι έχει και δικό του σπίτι, ενώ παράλληλα που η Σοφία πήρε τηλέφωνο, άκουσε γυναίκα να απαντά, καθώς το σήκωσε η Αντζέλα, και ξεκίνησε κι αυτή να έρχεται προς το σπίτι. Ακολούθησαν τραγελαφικές σκηνές. Κάποια στιγμή, φυσικά, συναντιούνται όλοι μέσα στο σπίτι. Νομίζοντας ότι ο Χρόνης έχει κάνει την απατεωνιά.

Αφού συναντήθηκαν, λοιπόν, έρχεται ένας χωροφύλακας, συνοδεύοντας τον αδελφό της Αντζέλας, ο οποίος είπε πως ο Χρόνης είναι ο αρχηγός μιας σπείρας που διανέμει πορνογραφικό υλικό. Αφότου βρει και τα αποδεικτικά στοιχεία, προς έκπληξη όλων, καλεί τον ανώτερό του, τον ανθυπαστυνόμο Μουντρέα. Ο ανθυπαστυνόμος αρχίζει τις ανακρίσεις, μην ακούγοντας τον Χρόνη ότι για όλα φταίει ο Σταμάτης. Παράλληλα, ενόσω βρισκόταν στο αεροδρόμιο ο Σταμάτης, με προορισμό τον Καναδά, ανακαλύπτει η ασφάλεια διπλό πάτο στη βαλίτσα του, ο οποίος είχε μέσα πολλά λεφτά, τα οποία τα είχε πάρει από τον Απόστολο και την Ντόρα. Κατόπιν οδηγείται στο σπίτι του Χρόνη και τα ομολογεί όλα, όπως έκανε και ο αδελφός της Αντζέλας για τις ταινίες. Στο τέλος, η Ντόρα, που συμπαθούσε πάντα τον Χρόνη ανακοινώνει πως θα τον βοηθήσει να παντρευτεί την αγαπημένη του, τη Σοφία. Και τα βάσανα τελειώνουν, επιτέλους για τον Χρόνη.

Διανομή
 ΗθοποιόςIMDb.com, Full Cast and Crew ΡόλοςΧρόνης ΕξαρχάκοςΧρόνης ΜπαμπάτσικοςΜπέτυ ΑρβανίτηΝτόρα ΣουλτάνογλουΑνδρέας ΦιλιππίδηςΑπόστολος ΣουλτάνογλουΗλίας Λογοθέτηςανθυπασπιστής ΜουντρέαςΙσμήνη ΚαλέσηΆντζελα ΤσιμπλίδουΝίκος ΒερλέκηςΠέτρος ΜουράτογλουΑνέστης ΒλάχοςΓιάγκοςΝίκος ΜπακογιάννηςΣταμάτης ΣταμάτηςΔώρα ΚαλυβιώτουΣοφίαΜάγδα ΤσαγγάνηΚατερίναΠάνος ΜιχαλόπουλοςΜπόμπης ΤσιμπλίδαςΤάσος ΨωμόπουλοςχωροφύλακαςΕλένη ΘεοφίλουΦανήΝτίνος Ηλιόπουλοςειδικός υπουργείουΓιώργος ΟικονόμουΜπάμπηςΑπόστολος Σουγκλάκοςφίλος του ΜπόμπυΑλέκος ΖαρταλούδηςΑλέκος

Πληροφορίες
Η ταινία προβλήθηκε στις 5 Οκτώβρη του 1981, στις κινηματογραφικές αίθουσες Αθηνών, Πειραιά και προαστίων και έκοψε 56.272 εισιτήρια, καταλαμβάνοντας την 24η θέση από τις 45 ταινίες της χρονιάς.GreekTenies.com, Γκαρσονιέρα Για Δέκα  - Ανακτήθηκε 02.10.2014

Πρόκειται για διασκευή της ταινίας Η γκαρσονιέρα, του Μπίλι Γουάιλντερ, με πρωταγωνιστή τον Τζακ Λέμον.

Γυρίσματα της ταινίας πραγματοποιήθηκαν στο εργοστάσιο της εταιρείας Ε.Β.Μ.Ε. ΤΣΑΟΥΣΟΓΛΟΥ Α.Ε.

Όταν είχε ξεσπάσει το σκάνδαλο για τις γκαρσονιέρες που νοίκιαζαν πλούσιες κυρίες, ο Ελληνικός Τύπος δάνεισε τον τίτλο της ταινίας σε πολλά δημοσιεύματα της εποχής εκείνης.

Η ταινία αυτή αλλά και το Είσαι στην ΕΟΚ; Μάθε για την ΕΟΚ! είναι οι τελευταίες ταινίες του Χρόνη Εξαρχάκου, και οι δύο σε σκηνοθεσία Ντίμη Δαδήρα. Πέθανε μετά από τρία χρόνια από καρκίνο.

Παραπομπές

Πηγές
90lepta.com, Γκαρσονιέρα για δέκα (1981) 
CineGreece.com, Γκαρσονιέρα για Δέκα [1981]

Εξωτερικοί σύνδεσμοι

Karagiannis-Karatzopoulos.com

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1981
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ταινίες σε σενάριο Λάκη Μιχαηλίδη
Κατηγορία:Ταινίες σε σκηνοθεσία Ντίμη Δαδήρα
Κατηγορία:Ταινίες γυρισμένες στην Ελλάδα